laion/Wikipedia-Exotic huggingface dataset:
বাংলাদেশ পরমাণু কৃষি গবেষণা ইনস্টিটিউট

বাংলাদেশ পরমাণু কৃষি গবেষণা ইনস্টিটিউট (সংক্ষেপে "বিনা"), বাংলাদেশের, পারমাণবিক কৌশল কাজে লাগিয়ে কৃষিখাতে অবদান রাখার একমাত্র প্রতিষ্ঠান। কৃষিতে পারমাণবিক কৌশলের শান্তিপূর্ণ ব্যবহারের মাধ্যমে নতুন অধিক উৎপাদনশীল ফসলের জাত উদ্ভাবন, ভূমি ও পানির উত্তম ব্যবস্থাপনা, ফসলের উৎপাদন বৃদ্ধির জন্য নতুন কলাকৌশল উদ্ভাবন এবং ফসলের রোগ ও পোকামাকড় ব্যবস্থাপনা হচ্ছে এই প্রতিষ্ঠানের গবেষণার মূল বিষয়। প্রতিষ্ঠানটি ময়মনসিংহ শহর থেকে ৩ কিলোমিটার দুরে বাংলাদেশ কৃষি বিশ্ববিদ্যালয়ের ক্যাম্পাসে অবস্থিত। এতে প্রায় ৮০জন বৈজ্ঞানিক কর্মকর্তা দায়িত্বরত আছেন। বাংলাদেশের রংপুর, ঈশ্বরদি, মাগুরা, সাতক্ষীরা, কুমিল্লা, জামালপুর, খাগড়াছড়ি, সুনামগঞ্জ, শেরপুর, বরিশাল, গোপালগঞ্জ, নোয়াখালীও চাঁপাইনবাবগঞ্জে এটির ১৩টি উপকেন্দ্র রয়েছে। ১৯৬১ সালে ঢাকার আণবিক শক্তি কমিশনের রেডিও-ট্রেসার গবেষণাগারে এর যাত্রা শুরু হয়। একে কেন্দ্র করে, ১৯৭২ সালের জুলাই মাসে আণবিক শক্তি কমিশনে "পরমাণু কৃষি ইনস্টিটিউট" গঠন করা হয়। ১৯৭৫ সালে এটিকে ময়মনসিংহে অবস্থিত বাংলাদেশ কৃষি বিশ্ববিদ্যালয়ের ক্যাম্পাসে স্থানান্তর করা হয়। ১৯৮২ সালে এটি স্বতন্ত্র কৃষি গবেষণা প্রতিষ্ঠান হিসেবে মর্যাদা পায় ও এটিকে কৃষি মন্ত্রণালয়ের আওতায় নেয়া হয়। ১৯৮৪ সালে অধ্যাদেশ নং-২ জারি করার করে এটিকে জাতীয় প্রতিষ্ঠান হিসেবে ঘোষণা করা হয় এবং সেই সাথে এটিকে "বাংলাদেশ পরমাণু কৃষি গবেষণা ইনস্টিটিউট" হিসেবে নামকরণ করা হয়। গবেষণা কার্যক্রম পরিচালনা করার জন্য বিনার ১১টি বিভাগ রয়েছে। বিভাগগুলো হচ্ছে: উদ্ভিদ প্রজনন মৃত্তিকা বিজ্ঞান ফসল শারীরবিজ্ঞান কীটতত্ত্ব উদ্ভিদ রোগতত্ত্ব কৃষিতত্ত্ব কৃষি প্রকৌশল প্রশিক্ষণ, যোগাযোগ ও প্রকাশনা জৈবপ্রযুক্তি উদ্ভিদ বিজ্ঞান কৃষি অর্থনীতি বাংলাদেশ পরমাণু কৃষি গবেষণা ইনস্টিটিউট (বিনা) ও বাংলাদেশ কৃষি বিশ্ববিদ্যালয়ের (বাকৃবি) বিজ্ঞানীরা মিলে দেশে প্রথমবারের মতো লবণাক্ততা ও জলমগ্নতা সহিষ্ণু ধানের পূর্ণাঙ্গ জীবনরহস্য (জিনোম সিকোয়েন্স) উন্মোচন করেছেন। স্বাধীনতা পুরস্কার (২০১৯) "ভূমিকা"। bina.gov.bd। বাংলাদেশ পরমাণু কৃষি গবেষণা ইনস্টিটিউট। সংগ্রহের তারিখ ১৩ এপ্রিল ২০১৯।  প্রতিবেদক, নিজস্ব। "দেশে লবণ–সহিষ্ণু ধানের জীবনরহস্য উন্মোচন"। দৈনিক প্রথম আলো। সংগ্রহের তারিখ ২০২২-০২-২৮।  "স্বাধীনতা পুরস্কার পাচ্ছেন ১২ বিশিষ্ট ব্যক্তি ও এক প্রতিষ্ঠান"। ইত্তেফাক। ১৩ মার্চ ২০১৯ তারিখে মূল থেকে আর্কাইভ করা। সংগ্রহের তারিখ ১৪ মার্চ ২০১৯।  বাংলাপিডিয়ায় বাংলাদেশ পরমাণু কৃষি গবেষণা ইনস্টিটিউট
বেঙ্গাই

বেঙ্গাই হল ভারতের পশ্চিমবঙ্গ রাজ্যের হুগলি জেলার আরামবাগ মহকুমার অন্তর্গত গোঘাট ২ সমষ্টি উন্নয়ন ব্লকের একটি গ্রাম। বেঙ্গাই গ্রামের স্থানাঙ্ক ২২°৫৬′৪৫″ উত্তর ৮৭°৪১′১৯″ পূর্ব﻿ / ﻿২২.৯৪৫৯৫° উত্তর ৮৭.৬৮৮৫° পূর্ব﻿ / 22.94595; 87.6885। ২০১১ সালের জনগণনার তথ্য অনুযায়ী, বেঙ্গাই গ্রামের মোট জনসংখ্যা ৪,৬৭৪। এর মধ্যে ২,৩৭৪ জন (৫১ শতাংশ) পুরুষ এবং ২,৩০০ জন (৪৯ শতাংশ) মহিলা। অনূর্ধ্ব ছয় বছর বয়সীদের মোট সংখ্যা ৪৬৮। বেঙ্গাই গ্রামের মোট সাক্ষর জনসংখ্যা ৩,৩১২ (অন্যূন ছয় বছর বয়সী জনসংখ্যার ৭৮.৭৪ শতাংশ)। ১৯৫৯ সালে বেঙ্গাই গ্রামে অঘোরকামিনী প্রকাশচন্দ্র মহাবিদ্যালয় নামে একটি সাধারণ ডিগ্রি কলেজ প্রতিষ্ঠিত হয়। বর্ধমান বিশ্ববিদ্যালয় অনুমোদিত এই কলেজটিতে বাংলা, ইংরেজি, সংস্কৃত, সাঁওতালি, ইতিহাস, ভূগোল, দর্শন, রাষ্ট্রবিজ্ঞান, অর্থনীতি, শারীরশিক্ষা, সংগীত, পদার্থবিদ্যা, রসায়ন, গণিত ও বাণিজ্য শিক্ষা দান করা হয়। এই কলেজে একটি ছাত্রাবাসও রয়েছে। বেঙ্গাই গ্রামের অন্যান্য শিক্ষাপ্রতিষ্ঠানগুলি হল বেঙ্গাই উচ্চ বিদ্যালয়, বেঙ্গাই বালিকা উচ্চ বিদ্যালয়, সুভাষনগর আইটিআই, শরৎ বিদ্যাপীঠ, স্বামী বিবেকানন্দ ইনস্টিটিউট অফ এডুকেশন (বি.এড কলেজ) ও বিবেকানন্দ ইনস্টিটিউট অফ এডুকেশন (বি.এড কলেজ)। ১৯৫৮ সাল থেকে বেঙ্গাই উচ্চ বিদ্যালয়ে একাদশ-দ্বাদশ শ্রেণিতে কৃষি শিক্ষা দেওয়া হয়ে থাকে। "2011 Census – Primary Census Abstract Data Tables"। West Bengal – District-wise। Registrar General and Census Commissioner, India। সংগ্রহের তারিখ ১ জুলাই ২০১৭।  "Aghorekamini Prakashchandra Mahavidyalaya"। AKPCM। সংগ্রহের তারিখ ৩০ জুন ২০১৭।
নারহট্ট ইউনিয়ন

নারহট্ট ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন। উপজেলা সদর থেকে ৪.৫০ কিলোমিটার দূরে ইউনিয়নটি অবস্থিত। এর পশ্চিমে বাথই ইউনিয়ন, দক্ষিণে কড়ই গোকুল, উত্তরে কল্যাণপুর এবং পূর্বে শিকড়। এই ইউনিয়নের মোট আয়তন ২২.৩২ বর্গকিলোমিটার। এই ইউনিয়নের মোট জনসংখ্যা ২৯,১২৫ জন। এই ইউনিয়ন ২১টি গ্রাম ও ২০টি মৌজা নিয়ে গঠিত। ইউনিয়নে ৪টি মাধ্যমিক বিদ্যালয়, ১১টি সরকারি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে। ৩টি হাটবাজার রয়েছে। ইউনিয়নের বর্তমান চেয়ারম্যান আলহাজ্ব মো:আব্দুর রহিম প্রামানিক। এখানে ৫৫টি মসজিদ ও ৪টি মন্দির রয়েছে। শিলকওঁর দিঘি "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১৮ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ২৮ ফেব্রুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "নারহট্ট ইউনিয়ন"। বাংলাদেশ জাতীয় তথ্য বাতায়ন। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।
জাতীয় গ্রন্থাগার (ভারত)

জাতীয় গ্রন্থাগার ভারতের বৃহত্তম গ্রন্থাগার তথা দেশের সরকারি দলিলের রক্ষণাগার। এই গ্রন্থাগারটি কলকাতার বেলভেডিয়ার এস্টেটে অবস্থিত। ১৮৩৬ সালে ক্যালকাটা পাবলিক লাইব্রেরি নামে প্রথম এই গ্রন্থাগারটি প্রতিষ্ঠিত হয়। সেই সময় এটি ছিল একটি বেসরকারি প্রতিষ্ঠান। প্রিন্স দ্বারকানাথ ঠাকুর ছিলেন এই লাইব্রেরির প্রথম মালিক। ভারতের তদনীন্তন গভর্নর-জেনারেল লর্ড মেটকাফ ফোর্ট উইলিয়াম কলেজ লাইব্রেরির ৪,৬৭৫টি বই এই গ্রন্থাগারে দান করেছিলেন। এই দানের ফলেই গ্রন্থাগারের গোড়াপত্তন সম্ভব হয়েছিল। এই সময় বাংলা ও ইংরেজি দুই ভাষার বইই এই গ্রন্থাগারের জন্য ক্রয় করা হত। কলকাতার বিশিষ্ট ব্যক্তিরা গ্রন্থাগারকে অর্থসাহায্য করতেন; সরকারের কাছ থেকেও অনুদান পাওয়া যেত। এই সময় এই গ্রন্থাগারে বহু দেশি ও বিদেশি দুষ্প্রাপ্য গ্রন্থ সংগৃহীত হয়, যা আজও রক্ষিত আছে। ক্যালকাটা পাবলিক লাইব্রেরিই ছিল শহরের প্রথম নাগরিক পাঠাগার। ১৮৯১ সালে কলকাতার একাধিক সচিবালয় গ্রন্থাগারকে একত্রিত করে গঠিত হয় ইম্পিরিয়াল লাইব্রেরি। এই গ্রন্থাগারের সর্বাপেক্ষা উল্লেখযোগ্য অংশ ছিল গৃহ মন্ত্রকের গ্রন্থাগার। এই অংশে ১৯০৩ সালের ৩০ জানুয়ারি লর্ড কার্জনের প্রচেষ্টায় ক্যালকাটা পাবলিক লাইব্রেরি ও ইম্পিরিয়াল লাইব্রেরিকে সংযুক্ত করে জনসাধারণের ব্যবহারের জন্য খুলে দেওয়া হয়। সংযুক্ত লাইব্রেরিটি ইম্পিরিয়াল লাইব্রেরি নামেই পরিচিত হয়। এই সময় গ্রন্থাগারটি উঠে আসে আলিপুরের বেলভেডিয়ার রোডস্থ মেটকাফ হলের বর্তমান ঠিকানায়। দ্বিতীয় বিশ্বযুদ্ধের সময় লাইব্রেরিটি এসপ্ল্যানেডের জবাকুসুম হাউসে স্থানান্তরিত হয়েছিল। স্বাধীনতার পর ইম্পিরিয়াল লাইব্রেরি আবার মেটকাফ হলে উঠে আসে। এই সময় লাইব্রেরির নতুন নামকরণ হয় জাতীয় গ্রন্থাগার বা ন্যাশানাল লাইব্রেরি। ১৯৫৩ সালের ১লা ফেব্রুয়ারি তৎকালীন কেন্দ্রীয় শিক্ষামন্ত্রী মৌলানা আবুল কালাম আজাদ জাতীয় গ্রন্থাগারকে সর্বসাধারণের জন্য উন্মুক্ত করে দেন। জাতীয় গ্রন্থাগারের ওয়েবসাইট[স্থায়ীভাবে অকার্যকর সংযোগ], জাতীয় গ্রন্থাগারের ইতিহাস কলকাতা: এক পূর্ণাঙ্গ ইতিহাস, অতুল সুর, জেনারেল প্রিন্টার অ্যান্ড পাবলিশার্স প্রাঃ লিঃ, কলকাতা, ১৯৮১, পৃ. ২৮৯-২৯১ ভারতের জাতীয় গ্রন্থাগার[স্থায়ীভাবে অকার্যকর সংযোগ]
পাইকড় ইউনিয়ন

পাইকড় ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন। উপজেলা সদর থেকে ১১ কিলোমিটার দূরত্বে পাইকড় ইউনিয়ন অবস্থিত। এর পূর্বে নুনগোলা ইউনিয়ন, পশ্চিমে কালাই ইউনিয়ন, নারহট্ট ইউনিয়ন, উত্তরে নামুজা ইউনিয়ন, এবং দক্ষিণে মুরইল ইউনিয়ন অবস্থিত। এই ইউনিয়নের মোট আয়তন ২৪ বর্গকিলোমিটার। এই ইউনিয়নের মোট জনসংখ্যা ২৩,৪২৩ জন। পাইকড় ইউনিয়ন ১৭টি গ্রাম ও মৌজা নিয়ে গঠিত। এই ইউনিয়নে ৪টি উচ্চ বিদ্যালয়, ১১টি প্রাথমিক বিদ্যালয়, ১টি কলেজ ও ৩টি মাদ্রাসা রয়েছে। পাইকড় ইউনিয়নে ৫টি হাটবাজার রয়েছে। ইউনিয়নের বর্তমান চেয়ারম্যান মিটু চৌধুরী। যোগীর ভবন "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ২০ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "পাইকড় ইউনিয়ন"। বাংলাদেশ জাতীয় তথ্য বাতায়ন। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।
বীরকেদার ইউনিয়ন

বীরকেদার ইউনিয়ন বাংলাদেশের বগুড়া জেলার কাহালু উপজেলার একটি ইউনিয়ন। এটি উপজেলা সদর থেকে ১২ কিলোমিটার দূরে অবস্থিত। এর পশ্চিমে দুপচাচিয়া উপজেলা, উত্তরে কালাই ইউনিয়ন, দক্ষিণে দূর্গাপুর ইউনিয়ন এবং পূর্বে নারহট্ট ইউনিয়ন। এই ইউনিয়নের মোট আয়তন ২১.৪০ বর্গকিলোমিটার। এই ইউনিয়নের মোট জনসংখ্যা ২৪,৩৩০ জন। এই ইউনিয়ন ৩৬টি গ্রাম ও ১৫টি মৌজার সমন্বয়ে গঠিত। এই ইউনিয়নে ২টি মাধ্যমিক বিদ্যালয়, ১০টি প্রাথমিক বিদ্যালয় ও ৩টি মাদ্রাসা রয়েছে। ২টি হাটবাজার রয়েছে। ইউনিয়নের বর্তমান চেয়ারম্যান সেলিম উদ্দীন। এই ইউনিয়নে ৫৫টি মসজিদ ও ২টি মন্দির রয়েছে। "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "বীরকেদার ইউনিয়ন"। বাংলাদেশ জাতীয় তথ্য বাতায়ন। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।
এম এল সোনার বাংলা (নাটক)

এম এল সোনার বাংলা বাংলাদেশের মুক্তিযুদ্ধ বিষয়ক প্রথম মঞ্চস্থ নাটক। এটি একটি প্রতীকধর্মী নাটক যার রচয়িতা ছিলেন শহীদুল আমীন। এটি প্রথম মঞ্চস্থ হয়েছিল ঢাকা শহরের ইঞ্জিনিয়ার্স ইনস্টিটিউট মিলনায়তনে ১৯৭২ খ্রিস্টাব্দের ১০ই সেপ্টেম্বর। নাটকটি প্রযোজনা করেছিলেন মুহাম্মদ নূরুল কাদির এবং পরিচালক ছিলেন আব্দুল্লাহ ইউসুফ ইমাম। নাটকের পাত্র-পাত্রীরা ছিলেন: খলিল, বুলবুল আহমদ, মেহফুজ, ফিরোজ ইফতেখার, কৃষ্ণা কাবেরী, জাফর আহমদ, জিয়াউল হুদা উজ্জ্বল, হাবিবুর বাসার, আবুল হুসেন প্রমুখ। এম এল সোনার বাংলা নাটকটি ২৮ মার্চ ১৯৭১ খ্রিষ্টাব্দ তারিখে টেলিভিশনে প্রচারের জন্য লেখা হয়েছিল। তখনো বাংলাদেশ স্বাধীন হয়নি। সময়টি ছিল বিক্ষোভে উত্তাল। নাটকটি রচনা করেছিলেন আব্দুল্লাহ ইউসুফ ইমাম, ১৬ মার্চ ১৯৭১ খ্রিষ্টাব্দ তারিখে। ২৫ মার্চ ১৯৭১ খ্রিষ্টাব্দ তারিখে বিকেলে নাটকটির চূড়ান্ত মহড়া ডিআইটি ভবনের নীচ তলায় অনুষ্ঠিত হয়েছিল। পরদিন নাটকটির রেকর্ডিং হওয়ার তারিখ নির্ধারিত ছিল। মহড়া শেষে সকলকে ২৬ মার্চ সকাল ১০টায় ডিআইটি টেলিভিশন স্টুডিওতে উপস্তিত হওয়ার জন্য বলা হয়েছিল। কিন্তু ২৫শে মার্চ মধ্যরাতে পাকিস্তানি সামরিক বাহিনী গণহত্যা শুরু করে। নাটকটির রচয়িতা ও প্রযোজক আব্দুল্লাহ ইউসুফ ইমাম তার নিকট রক্ষিত নাটকটির পাণ্ডুলিপি ২৭শে মার্চ ডিআইটি টেলিভিশন ভবনে গিয়ে নথি-পত্রের স্তুপের মধ্যে লুকিয়ে রেখে এসছিলেন্ সেটি আর কখনো খুজেঁ পাওয়া যায় নি। তবে টিলিভিশন ও মঞ্চ অভিনেতা সৈয়দ আবু জাফর আহমদ রসুলের নিকট এক প্রস্থ পাণ্ডুরিপি ছিল যা তিনি নষ্ট না করে সযত্নে সংরক্ষণ করেছিলেন। ১৬ই ডিসেম্বর ১৯৭১ বাংলাদেশ স্বাধীন হওয়ার পর এই পাণ্ডুলিপির ভিত্তিতেই নাটকটি মঞ্চস্থ করার উদ্যোগ গ্রহণ করা হয়। মুহাম্মদ নূরুল কাদির, দুশো ছেষট্টি দিনে স্বাধীনতা, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। আইএসবিএন ৯৮৪-৩০-০২৯৯-৬ {{আইএসবিএন}} এ প্যারামিটার ত্রুটি: চেকসাম পৃ: ১৪৬। মুহাম্মদ নূরুল কাদির, দুশো ছেষট্টি দিনে স্বাধীনতা, ১৯৯৭, ৩য় সংস্করণ, সিটি পাবলিশিং হাউস লি:, ঢাকা। আইএসবিএন ৯৮৪-৩০-০২৯৯-৬ {{আইএসবিএন}} এ প্যারামিটার ত্রুটি: চেকসাম পৃ: ১৪৫।
মায়ামি

মায়ামি (উচ্চারণ: [maɪˈæmi] অথবা [maɪˈæmə]) মার্কিন যুক্তরাষ্ট্রের ফ্লোরিডা অঙ্গরাজ্যের সবচেয়ে বড় শহর। এটি আটলান্টিক সাগরের তীরে অবস্থিত। ফ্লোরিডা অঙ্গরাজ্যের অন্যতম প্রধান শহর মায়ামির জনসংখ্যা ২০০৬ সালে ৫,৪৬৩,৮৫৭ ছিল, এদিক থেকে মায়ামি যুক্তরাষ্ট্রের ৭ম জনবহুল শহর। মায়ামি মেট্রোপলিটন এলাকা জনসংখ্যা ২০০০ সালের আদমশুমারি অনুযায়ী ৪৯১৯০৩৬ যা যুক্তরাষ্ট্রের ৫ম বৃহত্তম। জাতিসংঘের মূল্যায়নে ২০০৭ সালে মায়ামি নিউ ইয়র্ক সিটি, লস অ্যাঞ্জেলেস এবং শিকাগোর পরে যুক্তরাষ্ট্রের চতুর্থ বৃহত্তম শহর। মায়ামিকে পৃথিবীর অন্যতম প্রধান শহর বিবেচনা করা হয়, কারণ বিশ্বব্যাপী মায়ামির অর্থনীতি, বাণিজ্য, সংস্কৃতি, ফ্যাশন, গণমাধ্যম, বিনোদন, শিল্পের উল্লেখযোগ্য প্রভাব রয়েছে। টেলিভিশন, সঙ্গীত, ফ্যাশন, সিনেমা, শিল্প ইত্যাদি ক্ষেত্রে মায়ামি পৃথিবীর অন্যতম প্রধান আন্তর্জাতিক কেন্দ্র। যুক্তরাষ্ট্রের প্রায় সবগুলো আন্তর্জাতিক ব্যাংকের কার্যক্রম মায়ামিতে রয়েছে। এছাড়া অনেক আন্তর্জাতিক কোম্পানি, টেলিভিশন স্টুডিওর সদর দপ্তর মায়ামিতে অবস্থিত। মায়ামির সমুদ্র বন্দর বিশ্বের সবচেয়ে বড় বন্দর। প্রমোদ-জাহাজ ধারণের দিক থেকেও মায়ামির সমুদ্র বন্দর পৃথিবীর বৃহত্তম। অনেক আন্তর্জাতিক খ্যাতি সম্পন্ন প্রমোদ-জাহাজ কোম্পানির সদর দপ্তর মায়ামিতে অবস্থিত। "Accepted Challenges to Vintage 2007 Population Estimates"। US Census Bureau। ২০১০-০৩-২৭ তারিখে মূল থেকে আর্কাইভ করা। সংগ্রহের তারিখ ২০০৯-০৬-২৭।  "American FactFinder" ওয়েব্যাক মেশিনে আর্কাইভকৃত ১৯ জানুয়ারি ২০১২ তারিখে . United States Census Bureau ওয়েব্যাক মেশিনে আর্কাইভকৃত ২০ মার্চ ২০১০ তারিখে. Retrieved 2008-01-31. "US Board on Geographic Names". United States Geological Survey. 2007-10-25. . Retrieved 2008-01-31. List of Urbanized Areas ওয়েব্যাক মেশিনে আর্কাইভকৃত ২৭ মার্চ ২০১০ তারিখে - accessed July 16, 2008 World Urbanization Prospects: The 2007 Revision Population Database ওয়েব্যাক মেশিনে আর্কাইভকৃত ১০ মার্চ ২০০৭ তারিখে - accessed August 7, 2008 "The World According to GaWC 2008"। Globalization and World Cities Study Group and Network, Loughborough University। সংগ্রহের তারিখ ৩ মার্চ ২০০৯।  "Inventory of World Cities"। Globalization and World Cities (GaWC) Study Group and Network। সংগ্রহের তারিখ ২০০৭-১২-০১।  সিটি অফ মায়ামি- সরকারী ওয়েবসাইট ওয়েব্যাক মেশিনে আর্কাইভকৃত ২২ আগস্ট ২০১০ তারিখে দাপ্তরিক ওয়েবসাইট[স্থায়ীভাবে অকার্যকর সংযোগ] গ্রেটার মায়ামি ভিসিটরস এন্ড কনভেনশন ব্যুরো
পশ্চিমবঙ্গ মধ্য শিক্ষা পর্ষদ

পশ্চিমবঙ্গ মধ্য শিক্ষা পর্ষদ পশ্চিমবঙ্গ সরকার পরিচালিত একটি মাধ্যমিক শিক্ষা বোর্ড। এই বোর্ড পশ্চিমবঙ্গ ও পশ্চিমবঙ্গের বাইরে অবস্থিত এই বোর্ডের অধিভুক্ত স্কুলগুলিতে দশম শ্রেণির মাধ্যমিক পরীক্ষা পরিচালনা করে থাকে। পশ্চিমবঙ্গ উচ্চমাধ্যমিক শিক্ষা সংসদ পশ্চিমবঙ্গ প্রাথমিক শিক্ষা পর্ষদ পশ্চিমবঙ্গ রাষ্ট্রীয় কারিগরী পরিষদ দাপ্তরিক ওয়েবসাইট
নারায়ণগঞ্জ লোকাল

নারায়ণগঞ্জ লোকাল (ট্রেন নং ২১১–২৩৮) বাংলাদেশ রেলওয়ে কর্তৃক পরিচালিত বাংলাদেশের একটি লোকাল ট্রেন। এটি ঢাকার কমলাপুর স্টেশন থেকে নারায়ণগঞ্জের নারায়ণগঞ্জ স্টেশন পর্যন্ত চলাচল করতো। মাত্র ১৬ কিলোমিটার দীর্ঘ ঢাকা–নারায়ণগঞ্জ রেলপথে এই ট্রেনটি চলাচল করে নারায়ণগঞ্জ লোকাল বাংলাদেশের অন্যতম স্বল্প–দূরত্বের ট্রেন হিসেবে পরিচিত। এই ট্রেনের বিশেষত্ব হচ্ছে এতে মহিলাদের জন্য একটি সংরক্ষিত কোচ রয়েছে। ১ আগস্ট ২০২৩ এ নারায়ণগঞ্জ লোকালে কমিউটার ট্রেনের সমান সুযোগ-সুবিধা থাকায় বর্তমানে নারায়ণগঞ্জ লোকাল নারায়ণগঞ্জ কমিউটার হিসেবে চলাচল করছে। ট্রেনটি সপ্তাহে ৭ দিন চলাচল করতো।তবে শুক্রবার ৪ জোড়া ট্রেন চলাচল করতো। গেন্ডারিয়া রেলওয়ে স্টেশন শ্যামপুর বড়ইতলা রেলওয়ে স্টেশন পাগলা রেলওয়ে স্টেশন ফতুল্লা রেলওয়ে স্টেশন চাষাঢ়া রেলওয়ে স্টেশন এই ট্রেনটিতে ২৩০০, ২৪০০, ২৫০০ সিরিজের লোকোমোটিভ ব্যবহার করা হয়। ট্রেনটি ৮/১৬ লোডের ভেস্টিবিউলবিহীন ভ্যাকুয়াম ব্রেকের শোভন কোচে চলাচল করে। ২১/০৮/২০১৬: ঢাকাগামী ২১৭ নং নারায়ণগঞ্জ লোকাল ট্রেনটি কমলাপুর স্টেশনে পৌঁছার সময় অপ্রত্যাশিতভাবে ট্রেনের গতি বেড়ে যায়, ফলে ট্রেনটির লোকোমোটিভ স্টেশন প্ল্যাটফর্মের উপরে উঠে যায়। তবে এতে কোনো হতাহতের ঘটনা ঘটেনি। ২৪/০৯/২০২০: নারায়ণগঞ্জগামী নারায়ণগঞ্জ লোকাল ট্রেনটি নারায়ণগঞ্জের দুই নং গেট অতিক্রম করার পর এর চারটি কোচ লাইনচ্যুত হয়। তবে এতে কোনো হতাহতের ঘটনা ঘটেনি। ২৬/০৯/২০২০: ঢাকাগামী ২১৫ নং নারায়ণগঞ্জ লোকাল ট্রেনটি নারায়ণগঞ্জ–চাষাঢ়ার মধ্যে লাইনচ্যুত হয়। তবে এতে কোনো হতাহতের ঘটনা ঘটেনি। newsnarayanganj24.news। "লাইন ছেড়ে প্লাটফর্মে উঠে পড়লো ট্রেন, রক্ষা নারায়ণগঞ্জের যাত্রীদের"। newsnarayanganj24.news (ইংরেজি ভাষায়)। ২০২১-১০-১৬ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯।  "নারায়ণগঞ্জে ট্রেন লাইনচ্যুত"। সমকাল (ইংরেজি ভাষায়)। ২০২৩-০৪-২৫ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯।  "নারায়ণগঞ্জে আবারও যাত্রীবাহী ট্রেনের বগি লাইনচ্যুত | banglatribune.com"। Bangla Tribune। ২০২০-১০-৩০ তারিখে মূল থেকে আর্কাইভ করা। সংগ্রহের তারিখ ২০২০-০৯-২৯।  "নারায়ণগঞ্জে লোকাল ট্রেন লাইনচ্যুত"। Barta24 (ইংরেজি ভাষায়)। সংগ্রহের তারিখ ২০২০-০৯-২৯।
সেজউইক কাউন্টি চিড়িয়াখানা

সেজউইক কাউন্টি চিড়িয়াখানা হলো এজেডএ স্বীকৃত একটি বন্যপ্রাণী উদ্যান এবং মার্কিন যুক্তরাষ্ট্রের কানসাসের উইচিটা শহরের প্রধান আকর্ষণ। সেজউইক কাউন্টি জুওলজিক্যাল সোসাইটির সহায়তায় ১৯৭১ সালে প্রতিষ্ঠিত, বিরল এবং বিপন্ন প্রাণী প্রজাতির সফল প্রজনন এবং সেগুলোর জন্য সংরক্ষণ কর্মসূচী আয়োজন করায় চিড়িয়াখানাটি দ্রুত জাতীয় এবং আন্তর্জাতিক উভয় উভয় অঙ্গনে পরিচিতি লাভ করে। প্রায় ৪০০ প্রজাতির ৩,০০০ প্রাণী থাকায়, চিড়িয়াখানাটির দর্শক সংখ্যা ধীরে ধীরে বৃদ্ধি পেয়েছে এবং এখন এটি রাজ্যের এক নম্বর বহিরাগত পর্যটন আকর্ষণে পরিণত হয়েছে। সেডগউইক কাউন্টি চিড়িয়াখানা প্রতিদিন সকাল 9:00 টা থেকে বিকাল 5:00 পর্যন্ত খোলা থাকে। ডাউনিং গোরিলা ফরেস্ট একটি ছোট কঙ্গো গ্রামের ডি ব্রেযার বানর, কোলোবাস বানর, গোলাপী এবং সাদা রঙের পেলিকান প্রদর্শনী বিনোদনের মাধ্যমে শুরু হয়। একটি সেতু জুড়ে স্যাডল-বিল সারসের প্রদর্শনী, সেই সাথে কালো মুকুট পড়া ক্রেন এবং ওকাপির প্রদর্শনীও দেখানো হয়। তবে এর প্রধান আকর্ষণ হলো একটি বৃহৎ গোরিলা প্রদর্শনী। এদেরকে সাধারণত অভ্যন্তরীণ বাড়িতে দেখা যায়, তবে অনেক সময় বাইরে বড় করে দেখার জানালা বা একটি খাঁচায়ও দেখা যেতে পারে। সিংহ, লাল নদীর হগ, এবং মীরাকাটের দুটি প্রদর্শনীর চারপাশে একটি পথ বাতাস বইছে। প্রতিটি প্রদর্শনীর বিভিন্ন দিক থেকে বিভিন্ন দৃষ্টিভঙ্গি রয়েছে। পুরো এলাকায় দৈত্যাকার বোল্ডার সঙ্গে একটি কোপজে থিম আছে। শেষে আফ্রিকান কুকুরদের আঁকা ছবির জন্য একটি প্রদর্শনী। আঘাতগুলিকে জীবন-হুমকি হিসাবে বিচার করা হয়নি, এইভাবে বিপন্ন প্রজাতিগুলিকে euthanized করা হয়নি। উদ্ধৃতি ত্রুটি: <ref> ট্যাগ বৈধ নয়; zoo_about নামের সূত্রটির জন্য কোন লেখা প্রদান করা হয়নি "সংরক্ষণাগারভুক্ত অনুলিপি"। ২৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  উদ্ধৃতি ত্রুটি: <ref> ট্যাগ বৈধ নয়; aza_list নামের সূত্রটির জন্য কোন লেখা প্রদান করা হয়নি "Sedgwick County Zoo in Wichita, Kansas"। ২০২২-০৬-২৯। ২০২২-০৭-১১ তারিখে মূল থেকে আর্কাইভ করা। সংগ্রহের তারিখ ২০২২-০৭-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Sedgwick County Zoo"। ২০২২-০৬-২৯। ২০২২-১১-০৫ তারিখে মূল থেকে আর্কাইভ করা। সংগ্রহের তারিখ ২০২২-১১-০৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
খোট্টাপাড়া ইউনিয়ন

খোট্টাপাড়া বাংলাদেশের বগুড়া জেলার শাজাহানপুর উপজেলার অন্তর্গত একটি ইউনিয়ন। খোট্টাপাড়া ইউনিয়নের আয়তন ৩,৭৫২ একর (১৫.১৮ বর্গ কিলোমিটার)। ২০১১ সালের আদমশুমারি অনুযায়ী খোট্টাপাড়া ইউনিয়নের মোট জনসংখ্যা ২২,৮৪৮ জন। এর মধ্যে পুরুষ ১১,৫৮৯ জন এবং মহিলা ১১,২৫৯ জন। মোট পরিবার ৫,৮৮০টি। ২০১১ সালের আদমশুমারি অনুযায়ী খোট্টাপাড়া ইউনিয়নের সাক্ষরতার হার ৪৮.৭%। পুরুষদের মধ্যে সাক্ষরতার হার ৪৯.৬% এবং নারীদের মধ্যে সাক্ষরতার হার ৪৭.৭%। খোট্টাপাড়া ইউনিয়নে ২২টি মসজিদ ২টি মাজার। • ভোমরকুটি বালিয়া দরবার শরিফ • মোস্তাইল পাঁচপীরতোলা মাজার ২টি মন্দির। • জালশুকা দাসপাড়া শ্রী শ্রী দূর্গা মন্ডব • জালশুকা সার্বজনীয় পূর্জা মন্ডপ খোট্টাপাড়া ইউনিয়নের সকল হাট-বাজার: খাউড়া মেলা বাংলাদেশের উত্তরাঞ্চলের একটি প্রাচীন লোকজ মেলা। বগুড়া জেলা শহর হতে ১৩ কিলোমিটার পূর্বদিকে খাউড়া দহ নামক স্থানে প্রতি বছর যে মেলা বসে তাই খাউড়া মেলা নামে পরিচিত। একে ছোট সন্ন্যাসী মেলা বলেও ডাকা হয়। বাংলাদেশে গ্রামীণ মেলাসেমূহের মধ্যে বগুড়ার খাউড়া মেলা অন্যতম। মেলাটি প্রায় ৩শত বছর পূর্বে শুরু হয় বলে ধারণা করা হয়। প্রতিবছর ফাল্গুন মাসের প্রথম বুধবার শাজাহানপুরের জালশুকা গ্রামের খাউড়া দহে অনুষ্ঠিত এ মেলা। মেলাটি এ এলাকার প্রায় ৩শ’ বছরের ঐতিহ্য। বর্তমান চেয়ারম্যান: আব্দুল্লাহ আল- ফারুক মোঃ জানে আলম (ইউপি সচিব) মোঃ রবিউল হাসান (হিসাব সহকারী কাম কম্পিউটার অপারেটর) শাজাহানপুর উপজেলা শাজাহানপুর থানা বগুড়া জেলা খাউড়া মেলা "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৬ এপ্রিল ২০২০। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) "সকল মসজিদ - খোট্টাপাড়া ইউনিয়ন - খোট্টাপাড়া ইউনিয়ন"। khottaparaup.bogra.gov.bd/। ২৪ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "ধর্মীয় প্রতিষ্ঠান"। খোট্টাপাড়া ইউনিয়ন পরিষদ। ৭ আগষ্ট ২০২৪। সংগ্রহের তারিখ ২০ আগষ্ট ২০২৪।  "আব্দুল্লাহ আল- ফারুক - খোট্টাপাড়া ইউনিয়ন - খোট্টাপাড়া ইউনিয়ন"। khottaparaup.bogra.gov.bd/। ২১ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০২০।  "ইউপি সচিব"। খোট্টাপাড়া ইউনিয়ন পরিষদ। ৭ আগষ্ট ২০২৪। সংগ্রহের তারিখ ২০ আগষ্ট ২০২৪।  "হিসাব সহকারী কাম কম্পিউটার অপারেটর"। খোট্টাপাড়া ইউনিয়ন পরিষদ। ৭ আগষ্ট ২০২৪। সংগ্রহের তারিখ ২০ আগষ্ট ২০২৪।
মঈনুল ইসলাম খান

মঈনুল ইসলাম খান শান্ত বাংলাদেশের মানিকগঞ্জ জেলার রাজনীতিবিদ ও প্রকৌশলী যিনি তৎকালীন মানিকগঞ্জ-৪ আসনের সংসদ সদস্য ছিলেন। মঈনুল ইসলাম খাঁন মানিকগঞ্জ জেলায় জন্মগ্রহণ করেন। তার পিতা শামসুল ইসলাম খান শিল্পপতি, শিল্প মন্ত্রী ও তৎকালীন মানিকগঞ্জ-৪ আসনের সংসদ সদস্য ছিলেন। ছোট ভাই হাফিজুল ইসলাম উট্টু ১৯৮৮ সালে সারাদেশে ভয়াবহ বন্যার সময় সিঙ্গাইর উপজেলায় ত্রাণ বিতরনের সময় নৌকা ডুবিতে মারা যান। প্রকৌশলী মঈনুল ইসলাম খান খালেদা জিয়ার উপদেষ্টা কাউন্সিলের সদস্য ও মানিকগঞ্জ জেলা বিএনপির সাধারণ সম্পাদক। তার পিতা তৎকালীন মানিকগঞ্জ-৪ আসনের সংসদ সদস্য শামসুল ইসলাম খান ২১ জানুয়ারী ২০০৬ সালে মৃত্যুবরণ করলে তিনি উপ নির্বাচনে সংসদ সদস্য নির্বাচিত হন। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Shamsul Islam passes away"। archive.thedailystar.net। The Daily Star। UNB। ১৯ ফেব্রুয়ারি ২০১৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০১৮।
সৈয়দ শহীদুল হক জামাল

সৈয়দ শহীদুল হক জামাল (আনু. ১৯৪৪–১৮ মার্চ ২০২০) বাংলাদেশের পিরোজপুর জেলার রাজনীতিবিদ ও সাবেক হুইপ যিনি সংসদ সদস্য ও মন্ত্রী ছিলেন। সৈয়দ শহীদুল হক জামাল আনু. ১৯৪৪ সালে পিরোজপুরের বানারীপাড়ার উদয়কাঠি ইউনিয়নের লবণসাড়া গ্রামে জন্মগ্রহণ করেন। তার ৩ ছেলে ও ১ মেয়ে। সৈয়দ শহীদুল হক জামাল বিএনপি চেয়ারপারসনের উপদেষ্টা মন্ডলীর সদস্য, কেন্দ্রীয় কমিটির কার্যনির্বাহী সদস্য ও পিরোজপুর জেলা সভাপতি ছিলেন। তিনি অষ্টম জাতীয় সংসদের সাবেক হুইপ ও বাংলাদেশ রেডক্রিসেন্ট সোসাইটির চেয়ারম্যান ছিলেন। অষ্টম জাতীয় সংসদে তিনি প্রথমে মেহেরপুর ও পরে পিরোজপুর জেলার দায়িত্বপ্রাপ্ত মন্ত্রীও ছিলেন। তিনি তৎকালীন বাকেরগঞ্জের সহিত পিরোজপুর আসন থেকে বাংলাদেশ জাতীয়তাবাদী দলের প্রার্থী হিসেবে ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বরিশালের সহিত পিরোজপুর থেকে সংসদ সদস্য নির্বাচিত হন। ওয়ান ইলেভেনের পটপরিবর্তনের পর বাংলাদেশ জাতীয়তাবাদী দলের সংস্কারপন্থী নেতা হিসেবে তিনি চিহ্নিত হয়ে বহিষ্কার হন। ২০১৮ সালের নভেম্বরে একাদশ জাতীয় সংসদ নির্বাচনের আগে বহিষ্কারাদেশ প্রত্যাহার করা হলে বরিশাল-২ ও পিরোজপুর-১ আসনে নির্বাচন করার জন্য দলীয় মনোনয়ন ফরম সংগ্রহ করলেও দল তাকে মনোনয়ন দেয়নি। ২০০৮ সালের নবম জাতীয় সংসদ নির্বাচনে স্বতন্ত্র হিসেবে তিনি পিরোজপুর-১ আসন থেকে পরাজিত হয়ে ছিলেন। ১৯৬৫ সালে তিনি প্রথমে উদয়কাঠী ইউনিয়ন সদস্য নির্বাচিত হয়ে ছিলেন। সৈয়দ শহীদুল হক জামাল ১৮ মার্চ ২০২০ সালে সিঙ্গাপুরের মাউন্ট এলিজাবেথ হাসপাতালে মৃত্যুবরণ করেন। আজিমপুর গোরস্থানে তাকে সমাহিত করা হয়। জ্যেষ্ঠ প্রতিবেদক (১৮ মার্চ ২০২০)। "বিএনপির 'সংস্কারপন্থি' নেতা শহীদুল হক জামালের মৃত্যু"। বিডিনিউজ টোয়েন্টিফোর ডটকম। ২৬ সেপ্টেম্বর ২০২১ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২০।  "শহীদুল হক জামালের দাফন বিকেলে"। দৈনিক কালের কণ্ঠ। ১৯ মার্চ ২০২০। ৩০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২০।  "৫ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৭ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  যুগান্তর রিপোর্ট (১৮ মার্চ ২০২০)। "সাবেক হুইপ শহীদুল হক জামাল আর নেই"। দৈনিক যুগান্তর। সংগ্রহের তারিখ ৩০ সেপ্টেম্বর ২০২০।  জ্যেষ্ঠ প্রতিবেদক (১৮ মার্চ ২০২০)। "সাবেক হুইপ শহীদুল হক জামাল আর নেই"। জাগো নিউজ। ৩০ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৩০ সেপ্টেম্বর ২০২০।
নূর টিভি (সংযুক্ত আরব আমিরাত)

নূর টিভি (ফার্সি: شبكه جهانى نور) ফার্সি ভাষার একটি টেলিভিশন চ্যানেল। এটি ফার্সি ভাষার প্রথম সুন্নি ইসলামি টেলিভিশন চ্যানেল। এই চ্যানেলটি সংযুক্ত আরব আমিরাতের দুবাই মিডিয়া সিটি থেকে পরিচালিত হয়। এটি ফার্সি ভাষায় মূলত সুন্নি ধর্মীয় অনুষ্ঠান এবং প্রামাণ্যচিত্র প্রচার করে। এছাড়া উমর ও মহাবীর গাজী সালাউদ্দিনের মতো ফার্সি ভাষায় ডাবিংকৃত সুন্নি ধর্মীয় নাটক প্রচার করে। অফিসিয়াল ওয়েবসাইট[স্থায়ীভাবে অকার্যকর সংযোগ] (ফার্সি) অফিসিয়াল ওয়েবসাইট (ইংরেজি)
নূর টিভি

নূর টিভি হল বেশ কয়েকটি টিভি চ্যানেলের নাম: নূর টিভি (মার্কিন যুক্তরাষ্ট্র), মার্কিন যুক্তরাষ্ট্র ভিত্তিক আফগান টেলিভিশন চ্যানেল নূর টিভি আফগানিস্তান, আফগানিস্তান ভিত্তিক আরেকটি আফগান টেলিভিশন চ্যানেল নূর টিভি (সংযুক্ত আরব আমিরাত), সংযুক্ত আরব আমিরাত ভিত্তিক একটি ইরানি সুন্নি ইসলামী ধর্মীয় টেলিভিশন চ্যানেল এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।